**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε.**

**ΒΥΡΩΝΑ - ΚΑΙΣΑΡΙΑΝΗΣ – ΠΑΓΚΡΑΤΙΟΥ**

**«ΡΟΖΑ ΙΜΒΡΙΩΤΗ»**

**Κωνσταντιλιέρη και Ερυθραίας - Βύρωνας**

***Web: sylimvrioti.gr e-mail:*** ***sylbox@sylimvrioti.gr***

 **ΠΛΗΡ.: Κοπριτέλης Απόστολος – Καρακαλπάκης – Καρράς Κων/νος**

**ΤΗΛ.: σπ. 7251847 σχ. 7651841 – σπ.7521220 σχ. 7658407**

**Βύρωνας 11/02/2013**

**Αριθ. Πρωτ.: 34**

**ΠΡΟΣ: Μέλη μας**

**ΚΟΙΝ. : ΜΜΕ τοπικά**

*16ο Ενημερωτικό*

**ΣΥΝΑΝΤΗΣΗ**

**ΤΟΥ Δ.Σ. ΤΟΥ ΣΥΛΛΟΓΟΥ ΜΑΣ ΚΑΙ ΤΟΥ ΣΥΛΛΟΓΟΥ ΗΛΙΟΥΠΟΛΗΣ**

**ΜΕ ΤΗΝ Δ/ΝΤΡΙΑ ΕΚΠ/ΣΗΣ Α΄ΑΘΗΝΑΣ**

Το Δ.Σ. του Συλλόγου μας και του Συλλόγου Ηλιούπολης «Μ. ΠΑΠΑΜΑΥΡΟΣ» πραγματοποίησαν συνάντηση με την αναπληρώτρια διευθύντρια εκπαίδευσης Α΄Αθήνας κα Χατζημανώλη στο 15ο Δημοτικό σχολείο Ηλιούπολης την Παρασκευή 8 Φεβρουαρίου 2013 στις 2.00 το μεσημέρι για τα παρακάτω θέματα:

* Κενά εκπαιδευτικών
* Αλληλογραφία σχολείων
* Παράλληλη στήριξη
* Προγράμματα δήμων, ΜΚΟ, φορέων
* Συμπτύξεις, υποβιβασμοί Σχολείων
* Μεταστέγαση Ειδικού σχολείου ΕΛΕΠΑΠ
* Ειδικό σχολείο Καισαριανής «ΡΟΖΑ ΙΜΒΡΙΩΤΗ »
* Χρηματοδότηση σχολείων
* Αξιολόγηση
* Σίτιση νεοδιόριστων και αναπληρωτών συναδέλφων στις στρατιωτικές λέσχες

Τα συμπεράσματα από τη συζήτηση είναι τα παρακάτω:

* + Τα κενά που υπάρχουν στα Σχολεία μας κυρίως σε ξενόγλωσσους και πληροφορικής θα καλυφτούν με αποσπάσεις από τη δευτεροβάθμια ή με ωρομίσθιους 4 ωρών την εβδομάδα για τους οποίους σημειωτέον δε χορηγεί άλλες πιστώσεις το υπουργείο. Η διευθύντρια δεσμεύτηκε να στείλει έγγραφο στα Σχολεία, ώστε να ξεκινήσουν τη διαδικασία τροποποίησης ωρολογίου προγράμματος για μόνιμα κενά, ώστε να μην επιβαρύνονται άλλοι συνάδελφοι. Κατανοεί βέβαια ότι ήδη διαφοροποιούνται τα Σχολεία αφού άλλα έχουν ξένη γλώσσα και άλλα όχι.

Όσο για τους δασκάλους που λείπουν είπε ότι αν συνεχιστεί το πρόβλημα θα αντιμετωπιστεί με ανέβασμα δασκάλου από το ολοήμερο και σύμπτυξη του ωραρίου του ολοήμερου.

Ενημερωτικά σας γνωρίζουμε ότι τα κενά που υπάρχουν στα σχολεία αρμοδιότητας του Συλλόγου μας μα βάση τα στοιχεία που πήραμε από τα σχολεία είναι:

 **Δάσκαλοι 2 , Εκπ/κοί Αγγλικών 2 , Μουσική 7 ώρες και 1 μουσικός , Γερμανικά 6 ώρες,**

 **Γαλλικά 32 ώρες και 2η ξένη γλώσσα 24**

**Για το Ο.Σ. Πληροφορική 34 ώρες Μουσική 16 ώρες Εικαστικά 6 ώρες Θεατρική αγωγή ώρες σε 2 σχολεία.**

 **Ειδικό ΡΟΖΑ ΙΜΒΡΙΩΤΗ** :1 θέση νοσηλευτικού προσωπικού.

 **ΕΛΕΠΑΠ :**Ειδικό βοηθητικό προσωπικό κυρίως ψυχολόγοι.

* + Δεσμεύτηκε επίσης ότι θα προσπαθήσει να διευκολύνει την αλληλογραφία των Σχολείων με τη Διεύθυνση. Της προτάθηκε να οριστεί ένα δάσκαλος ανά περιοχή που δεν ασκεί εκπαιδευτικά καθήκοντα να μεταφέρει την αλληλογραφία.
	+ Για την παράλληλη στήριξη και τα Ειδικά Σχολεία επανέλαβε ότι ενώ έχουν εγκριθεί, δυστυχώς δεν υπάρχουν πιστώσεις. Οι πιστώσεις που εγκρίθηκαν για την Α’ Αθήνας ήταν περίπου 40 η δε κατανομή έγινε από τον προηγούμενο αναπληρωτή Δ/ντή εκπαίδευσης, χωρίς κάποια συγκεκριμένα κριτήρια.
	+ Για το θέμα των διαφόρων προγραμμάτων είπε ότι κανένας φορέας δεν μπορεί να εμπλέκεται στο ωράριο και στο αναλυτικό πρόγραμμα του Σχολείου. Οι διάφοροι φορείς, Δήμος, ΜΚΟ, Πανεπιστήμια, κοινωνικές οργανώσεις μπορούν να ασκούν τη δράση τους εκτός σχολικού ωραρίου και χωρίς να εμπλέκουν τους εκπαιδευτικούς στη δράση τους. Δεσμεύτηκε ότι θα αποστείλει έγγραφο στα σχολεία που δε θα επιτρέπει την εμπλοκή των σχολείων στα προγράμματα των Δήμων με διάφορες ιδιωτικές εταιρείες και τις ΜΚΟ. Οι όποιες δραστηριότητες των δήμων να γίνονται σε συνεργασία με τους συλλόγους γονέων εκτός διδακτικού ωραρίου.
	+ Για τις συγχωνεύσεις θα είναι αρνητική η εισήγησή της, όπως διαφωνεί και με τον τρόπο που τοποθετήθηκε η στήλη στο σύστημα καταγραφής στοιχείων ( survey) για τον αριθμό των μαθητών ανά αίθουσα χωρίς να υπολογίζονται και άλλοι παράγοντες.
	+ Για το θέμα της μεταστέγασης του ειδικού σχολείου ΕΛΕΠΑΠ γίνονται προσπάθειες για μεταστέγασή του σε κτίριο του Ζωγράφου.
	+ Για την προσθήκη αιθουσών στο ειδικό σχολείο «ΡΟΖΑ ΙΜΒΡΙΩΤΗ» συμφωνεί με την προσθήκη όπως αυτή προτείνεται από το Σχολείο αλλά επικαλέστηκε ότι το θέμα είναι αρμοδιότητας του Δήμου.
	+ Για την καθυστέρηση που παρατηρείται σχετικά με την καταβολή των χρημάτων από τους Δήμους στις σχολικές επιτροπές δήλωσε ότι το γνωρίζει και θα κάνει και η ίδια έγγραφο προς το υπουργείο.
	+ Για την αξιολόγηση εξέφρασε την προσωπική της άποψη, λέγοντας πως είναι μια χρονοβόρα διαδικασία η αξιολόγηση των διευθυντών.
	+ Για το τους νεοδιόριστους και αναπληρωτές συναδέλφους αποδέχτηκε να στείλει έγγραφο προς το υπουργείο που να ζητά την επέκταση της σίτισής τους στις στρατιωτικές λέσχες, γεγονός που ισχύει και στην υπόλοιπη χώρα.

Συναδέλφισσες, συνάδελφοι,

 Η συνάντηση με τη διευθύντρια μπορεί να καταγράφει λίγα από τα πολλά οξυμμένα προβλήματα, αλλά δεν μπορεί να δώσει λύσεις, όπως στο θέμα της υποχρηματοδότησης των Σχολικών Επιτροπών, της φτώχειας, του υποσιτισμού, των παιδιών που δεν έχουν εμβολιαστεί και σε άλλα που τέθηκαν στην παρέμβασή μας.

 Η λύση βρίσκεται στον οργανωμένο μαζικό αγώνα κόντρα στη λογική της υποταγής , στην ενεργοποίηση και συμμετοχή όλων μας στις διαδικασίες του Συλλόγου μας, στις μικρές και μεγάλες μάχες που έχουμε μπροστά μας για την ανατροπή της βάρβαρης, αντιλαϊκής και αντιεκπαιδευτικής πολιτικής.

 Να κάνουμε πράξη το σύνθημα **« Ένας για όλους και όλοι για έναν ».**

Για το Δ.Σ.

 Ο Πρόεδρος Ο Γ. Γραμματέας

 Κοπριτέλης Απόστολος Καρακαλπάκης – Καρράς Κων/νος